Мем

Мем — єдиниця културної інформації. Тримле ся, ож автором терміна є Річард Докінз; першый раз „мем“ ун захосновав у 1976. годі у своюй книзі «Еґоїстичный ґен». Слово мем ся выводит из грецького mimema — наподобньовати.

Еволюція не мусит быти основана лиш на реплікації ДНК, її принцип розширеня любої інформації, котра дала ся пуд зміны (мутації) и тиск одбора. Мемы ширят ся як з поколїня в поколїня, так и комунікаційов з чужыми людьми (йся теорія передаваня мему одповідає концепції еволюції Жана-Батиста Ламарка — ламаркізм). Теорія існуваня мему, як культурного наслїдства інформації в клїтках мозґа (по даякым теоріям и рослин и звірий) критикує ся еволюційнов психолоґійов як псевдонаучна.

Сюзан Блекмор в своюй книзї The Meme Machine (рус. „Теорія мему“) описує мемы як неконтроліровані и фурт живі. Меметичну еволюцію не мож пропустити. Она каже, што нашоє самовосприиманя вто лиш ґрупа мему, котрі на даный момент управляют нами.

 У інтернет-културі 
Інтернет-мем — концепт, єдиниця културної інформації, котра ся скоро шырит уд челядника до челядника в Інтернеті — обычайно у інтернет-културі термін „мем“ став ся асоційовати из комедійов у фото-, авдіо- тай відеоформатах, котрі ся пошырюют через соціалні сіткы, відеоплатформы, блоґы тай новостні уданя. Інтернет-мемы часто указуют на собі актуалні на момент їх популарности културні події тай помагают дефіновати часовый період, частьов котрого сут.

У 2013. годі Докінз дав інтернет-мемам характеристику мемув, нароком видозміненых вдяку людськуй креативности, котрі ся удличают уд його зачаткової ідеї мутації „через трафункові зміны тай таку собі форму Дарвінового природного удбора“.Solon O. "Richard Dawkins on the internet's hijacking of the word 'meme'". Wired UK. 2013.

Удкликованя

Катеґорія:Мемы